Diari Oficial de la Generalitat Valenciana


Sumari del DOGV 9947, del 30-09-2024 (2024/9198)

RESOLUCIÓ de 31 de juliol de 2024 de l'Òrgan Ambiental Municipal de Teulada per la qual s'ordena la publicació de l'informe ambiental i territorial estratègic del Pla de Reforma Interior en zona de vivendes aïllades (AIS) del Pla General d'Ordenació Urbana “Àrea Vivers Malonda”.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9947

Data del DOGV
:   30-09-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/9198

CVE
:   MSMX-J-1139-0812

Data del document
:   01-08-2024

Organisme emissor
:   Ajuntament de Teulada

Tipus de document
:   Resolució

Mitjançant el Decret núm. 2553, de 31 de juliol de 2024, de l’Òrgan Ambiental Municipal, s’ha resolt:

«ÚNIC. Vist l’informe-proposta de l’informe ambiental i territorial estratègic del Pla de reforma interior en zona de vivendes aïllades (AIS) del Pla general d’ordenació urbana «Àrea vivers Malonda» emés pel tècnic de Medi Ambient, de data 26 de juliol de 2024, que reproduïm de manera íntegra:

*«1. Antecedents i justificació*

A iniciativa de la mercantil ELIT ALIQUAM SL, s’ha redactat l’esborrany del Pla de reforma interior en zona de vivendes aïllades (AIS) del Pla general d’ordenació urbana «Àrea vivers Malonda», juntament amb el document inicial estratègic per a l’inici de l’avaluació ambiental i territorial estratègica pel procediment simplificat.

La mercantil Elit Aliquam SL ha adquirit drets sobre sis parcel·les urbanes del municipi de Teulada, àmbit de la urbanització La Cometa, al conjunt superficial de la qual denominen «Àrea vivers Malonda» perquè s’emplacen, algunes d’estes, sobre sòls d’eixa activitat comercial, amb la intenció de promoure l’edificació i l’obertura d’un local d’ús comercial (terciari) en gran part de l’àmbit superficial de les parcel·les citades, que són les següents:

– Parcel·la núm. 1 C/ El Cairo, núm. 12. S=3.063 m². Ref. cadastral: 0213065YQ5076B2775CE.

– Parcel·la núm. 2 C/ El Cairo, núm. 4. S=3.824 m². Ref. cadastral: 4742774XY7230C9333RV.

– Parcel·la núm. 3 ctra. Moraira-Calp, núm. 212. S=805 m². Ref. cadastral: 1028323HB9328T7325XX.

– Parcel·la núm. 4 C/ Gardaia, núm. 9. S=432 m². Ref. cadastral: 5462556YX2206T2588SC.

– Parcel·la núm. 5 C/ Gardaia, núm. 3. S=1.623 m². Ref. cadastral: 0011442LO3728V5427ZZ.

– Parcel·la núm. 6 ctra. Moraira-Calp, núm. 208. S=2.442 m². Ref. cadastral: 2846211XK4831Y9746HS.

![](https://dogv.gva.es/publicaciones/imagesSF/2024/9/10/1209405/21_1727352105596_5920022191381423794_imagen.png)

Les sis parcel·les es troben en sòl classificat com a sòl urbà, en zona d’ordenació urbanística denominada «Vivendes aïllades (AIS)» segons el PGOU de Teulada. En eixe sentit, per a l’ús comercial que es pretén establir, i segons el que s’establix en l’art. 6.10, apartat g, «Condicions de l’Ordenació Estructural de la Zona de Vivendes Aïllades», del PGOU citat, resulta preceptiva la redacció d’un pla de reforma interior (PRI), agrupant les parcel·les citades i aconseguint una superfície de 5.000 m² de sòl net com a mínim, amb subjecció al que s’establix en el Decret legislatiu 1/2021, de 18 de juny, del Consell, d’aprovació del text refós de la Llei d’ordenació del territori, urbanisme i paisatge (TRLOTUP).

Per tant, ens trobem amb un instrument de planejament que ha de ser objecte d’avaluació ambiental i territorial estratègica i l’òrgan ambiental i territorial en este procediment és l’Ajuntament de Teulada, perquè es tracta d’un pla que afecta l’ordenació detallada del sòl urbà, tal com determina l’article 49.2 del Decret legislatiu 1/2021 (TRLOTUP).

*2. Normativa aplicable*

La normativa de referència i aplicació per a l’elaboració d’este informe és la que seguix:

• Directiva 2001/42/CE, del Parlament Europeu i del Consell, de 27 de juny de 2001, relativa a l’avaluació dels efectes de determinats plans i programes en el medi ambient.

• Decret 1/2011, de 13 de gener, del Consell, pel qual s’aprova l’Estratègia territorial de la Comunitat Valenciana (ETCV).

• Llei 21/2013, de 9 de desembre, d’avaluació ambiental.

• Reial decret 7/2015, de 30 d’octubre, pel qual s’aprova el text refós de la Llei del sòl i rehabilitació urbana (TRLSRU).

• Decret legislatiu 1/2021, de 18 de juny, del Consell, d’aprovació del text refós de la Llei d’ordenació del territori, urbanisme i paisatge (TRLOTUP).

• Pla general d’ordenació urbana del municipi de Teulada.

*3. Planejament vigent*

El municipi de Teulada compta amb un pla general aprovat definitivament per la Comissió Territorial d’Urbanisme en data 21 de desembre de 2004 (BOP 21/01/2005 i posterior rectificació d’errors publicada en el BOP de 24/02/2005). El PGOU es va redactar, tramitar i aprovar d’acord amb la Llei 6/1994, de 15 de novembre, reguladora de l’activitat urbanística (LRAU). Este pla va ser avaluat ambientalment i el 24/11/2003 es va emetre la corresponent Declaració d’impacte ambiental (DIA) (resolució positiva condicionada) expedient 374-2002-AIA, i la resolució favorable el 09/07/2004.

*4. Descripció i àmbit del pla de reforma interior (pri)*

L’àmbit del PRI «Àrea vivers Malonda» és el conjunt de gran part de les parcel·les assenyalades en l’apartat 1r d’este document. Al conjunt superficial de les sis parcel·les es deduirà part de la superfície inicial de la parcel·la núm. 1, segons es determine en el projecte d’agrupació de parcel·les a realitzar, i s’incorporarà part de la superfície del viari privat que permet l’accés rodat a la parcel·la núm. 3. La superfície bruta de l’àmbit ascendix a 11.276,63 m².

En eixe sentit, s’han estudiat les alternatives següents:

– Alternativa 0: l’alternativa 0 consistix a no desenrotllar el Pla de reforma interior. Amb esta alternativa 0, el promotor del present document no desenrotllaria l’àmbit d’actuació, i es mantindria tant l’ordenació detallada segons les NU del PGOU de Teulada amb ús residencial com l’estat actual del territori «Àrea vivers Malonda».

– Alternativa 1: esta alternativa establix l’ordenació detallada que es proposa en el PRI, amb les mateixes ordenances urbanístiques que les existents, llevat que es possibilita l’ús comercial una vegada agrupades les sis parcel·les en una sola, i aprovat el PRI pel Ple de l’Ajuntament de Teulada, amb l’ajust previ de les alineacions ordenades per l’àrea d’Obres i Urbanisme / secció Planejament i Gestió de l’Ajuntament de Teulada.

![](https://dogv.gva.es/publicaciones/imagesSF/2024/9/10/1209405/22_1727352105600_731268624169713801_imagen.png)

En eixe sentit, es considera que l’alternativa 1 és la més adequada per la diversitat d’usos que aporta al territori (ús comercial), pels avantatges ambientals (reducció de la petjada de carboni) que proporciona en promoure l’ús de la bicicleta, en lloc de l’automòbil, per a fer la compra diària en botiga, al marge de la comoditat que produirà en la compra diària en l’entorn immediat i pròxim de l’àrea territorial a on es pretén implantar el supermercat.

*5. Consultes realitzades*

Mitjançant la Resolució de l’Òrgan Ambiental Municipal núm. 2024-0643, de data 29/02/2024, es dona per correcta tota la documentació presentada a l’efecte de l’inici del procediment; s’inicia el període de consultes previstes en l’article 53.1 en relació amb l’art. 50.1.b del TRLOTUP, i s’ordena la publicació d’un edicte en el Butlletí Oficial de la Província d’Alacant, a fi que el públic interessat puga realitzar, durant el període de 30 dies hàbils, les observacions o els suggeriments que estime convenients, i requerir l’emissió d’informe en un termini de 30 dies, a l’efecte de l’esmentat article 53.1 del TRLOTUP a les administracions afectades.

En eixe sentit, s’han sotmés a consulta les administracions afectades següents i s’han emés els informes que es reflectixen en la taula següent:

|  |  |  |
| --- | --- | --- |
| DATA DE CONSULTA | DATA D’INFORME | ADMINISTRACIÓ PÚBLICA CONSULTADA |
| 07/03/2024 | 16/04/2024 | Conselleria de Medi Ambient, Aigua, Infraestructures i Territori / Servici d’Ordenació i Gestió Forestal |
| 07/03/2024 | 17/04/2024 | Conselleria de Medi Ambient, Aigua, Infraestructures i Territori / Servici Territorial d’Urbanisme d’Alacant |
| 07/03/2024 | 11/03/2024 | Conselleria d’Innovació, Indústria, Comerç i Turisme / Direcció General de Comerç, Artesania i Consum |
| 07/03/2024 | 08/05/2024 | Diputació d’Alacant / Servici d’Explotació de Carreteres |

  

En l’expedient consten igualment instàncies d’al·legacions presentades per part de:

– Comunitat de Propietaris C/ Castillo, núm. 10, apartaments Bonavista (RGE núm. 1977-E-TH-4043, de data 22/03/2024).

– María Llobell Bañuls (RGE núm. 9407-G-KM-5267, de data 12/04/2024).

– Manuel Bosch Bosch (RGE núm. 9937-W-TM-1607, de data 16/04/2024).

– Gema Hotel SL (RGE núm. 6956-E-IF-9431, de data 25/04/2024).

– Junta Veïnal de Moraira Cap d’Or (RGE núm. 3477-T-VJ-6689, de data 30/04/2024).

De tots els informes emesos i escrits d’al·legacions presentats s’ha donat el trasllat que cal al promotor d’este Pla de reforma interior.

*6. Identificació i valoració dels possibles efectes sobre el medi ambient*

D’acord amb el que estipula l’article 46.3 del TRLOTUP, l’òrgan ambiental i territorial determinarà, tenint en compte els criteris de l’annex VIII, el sotmetiment al procediment d’avaluació ambiental i territorial ordinari o simplificat, en funció de l’existència d’efectes significatius sobre el medi ambient i amb una consulta prèvia a les administracions públiques afectades a què es referixen els articles 50.1.b i 53 del TRLOTUP.

6.1. Urbanisme. Per part del Servici Territorial d’Urbanisme d’Alacant s’emet informe, en què es manifesten les consideracions següents:

«PRIMERA. L’òrgan ambiental i territorial en el present procediment és l’Ajuntament de Teulada, en tractar-se d’un pla que afecta l’ordenació detallada, tal com determina l’article 49.2 del TRLOTUP.

SEGONA. El pla proposat afecta l’ordenació detallada, tal com determina l’article 35 del TRLOTUP. Per tant, la competència per a l’aprovació definitiva correspon a l’Ajuntament, tal com establix l’article 44.6 de la mateixa llei.

TERCERA. Des del punt de vista de les competències d’este servici territorial, es considera necessari efectuar les observacions següents:

– Com que l’àmbit de l’actuació es limita a 6 parcel·les de la zona definida com a AIS en el Pla general, la modificació de l’ordenació detallada no s’haurà de realitzar sobre tota esta zona, sinó únicament sobre l’àmbit que comprén les 6 parcel·les esmentades, i es delimita així una zona específica per a això».

6.2. Medi natural. Per part del Servici d’Ordenació i Gestió Forestal de la Conselleria de Medi Ambient, Aigua, Infraestructures i Territori, s’emet informe indicant el següent:

«Mitjançant consulta al visor cartogràfic de la Generalitat, s’aprecia que la via pecuària «Colada de Fanadix», de 10 metres d’amplària legal al municipi, parcialment delimitada i no amollonada, segons el Projecte de classificació de les vies pecuàries de Teulada (aprovat per l’Orde de 13 de febrer de 1979 – BOE núm. 55 de 5 de març de 1979), discorre pel sud de les parcel·les objecte d’actuació. El traçat de la via pecuària és coincident amb el traçat de la carretera CV-746 que unix el municipi de Teulada-Moraira amb Calp per la costa.

A la vista de l’anterior imatge i prenent com a eix de la via pecuària l’eix de la carretera, no s’aprecia afecció per part de les parcel·les objecte del Pla de reforma interior a la «Colada de Fanadix».

L’article 3 de la Llei 3/2014, d’11 de juliol, de la Generalitat, de vies pecuàries de la Comunitat Valenciana establix que les vies pecuàries el recorregut de les quals discorre per territori valencià són béns de domini públic de la Generalitat i, en conseqüència, inalienables, imprescriptibles i inembargables.

Per la seua part, l’article 21, apartat 2, establix que, en sòl urbà i urbanitzable, si el nou planejament no altera el traçat d’una via pecuària ni afecta l’ús compatible o complementari en esta, s’integrarà com a passeig o albereda, i correspondrà la seua adequació, conservació i manteniment a l’ajuntament. Esta gestió es determinarà de conformitat amb els instruments establits legalment, que asseguren una adequada coordinació de l’acció administrativa sobre vies pecuàries.

Per tant, es considera que la «Colada de Fanadix» queda, d’esta manera, lligada a la normativa urbanística vigent al municipi, per la seua condició de sòl urbà.

El que s’informa sense perjuí del que poguera derivar-se de l’aplicació concurrent d’altres normes sectorials del mateix rang o superior, per les diferents administracions públiques en l’àmbit de les seues competències».

6.3. Comerç. Per part de la Direcció General de Comerç, Artesania i Consum de la Conselleria d’Innovació, Indústria, Comerç i Turisme, s’emet informe indicant el següent:

«Primer. Amb caràcter previ s’ha de posar de manifest que el Pla d’acció territorial sectorial del comerç de la Comunitat Valenciana (PATSECOVA), aprovat pel mencionat Decret 215/2020, de 29 de desembre, del Consell (DOGV 8996, 13/01/2021), va entrar en vigor l’1 de setembre de 2021, d’acord amb la seua disposició final.

No obstant això, la modificació puntual de determinats articles va provocar únicament l’ajornament de l’entrada en vigor dels apartats afectats per esta, i concretament de l’apartat 3 de l’article 38; l’apartat 1 de l’article 39; l’article 45, i els apartats 4 i 5 de l’article 46, tal com arreplega el Decret llei 14/2021, de 6 d’agost (DOGV 10/08/2021).

L’ajornament d’estos apartats es va estendre fins a l’aprovació de la modificació puntual citada, aprovada pel decret 21/2023 de 3 de març (DOGV 07/03/2023).

Segon. Des del punt de vista de l’ordenació territorial dels usos comercials, l’emplaçament en el qual es projecta una activitat comercial de supermercat no planteja cap objecció.

S’ajusta a alguns dels criteris previstos en l’article 32 de la Llei 3/2001, de comerç de la Comunitat Valenciana, «Normes per al tractament de l’activitat comercial en el planejament urbanístic»: (…).

En la planificació urbanística del sòl destinat a usos comercials es consideraran els criteris següents:

a) Procurar la seua localització preferent en trames urbanes consolidades i espais annexos i el seu desenrotllament al costat d’implantacions ja consolidades.

b) Evitar la proliferació de localitzacions comercials que siguen exteriors als nuclis urbans, afavorisquen processos d’extensió discontínua o produïsquen ocupacions disperses del sòl, sense que hi haja una justificació raonada.

c) Fomentar el desenrotllament de dotacions comercials que satisfacen equilibradament les necessitats de la població resident actual o prevista, i potenciar la proximitat i la mescla d’usos.

d) Impulsar la implantació d’usos comercials que puguen afavorir la requalificació i rehabilitació dels espais urbans (…).

Tercer. Sense perjuí del que s’ha dit anteriorment, els estàndards urbanístics i altres exigències que establix la normativa del PATSECOVA per a les activitats comercials, com les que establixen els articles 36 a 42 de la normativa citada.

En conseqüència, s’estima convenient que el PRI arreplegue estes exigències o bé, si es preferix, incloguen una remissió normativa, sense necessitat de reproduir textualment el seu contingut, als articles de la normativa del PATSECOVA, i que es revise la regulació de l’ús comercial a la vista d’esta».

6.4. Carreteres. Per part del Servici d’Explotació de Carreteres de la Diputació Provincial d’Alacant, s’emet informe indicant el següent:

«Primer. Per a l’aprovació de l’instrument d’ordenació parcial que acompanya el Document d’inici de l’avaluació ambiental i territorial estratègica i en la mesura que es preveu en este la implantació de centre comercial, activitat que se circumscriu a les Grans actuacions definides en l’art. 39 de la Llei 6/1991, de 27 de març, de carreteres de la Comunitat Valenciana, s’haurà d’atendre el que prescriu este precepte normatiu:

1. Les actuacions públiques o privades que per les seues característiques pròpies puguen generar gran nombre de nous desplaçaments hauran d’anar precedides d’una avaluació del seu impacte potencial sobre el Sistema Viari, realitzat en els termes que reglamentàriament es determinen.

2. L’autorització de les actuacions, a què fa referència el número anterior, podrà quedar condicionada al compromís d’assumir els costos addicionals d’adequació del Sistema Viari per a suportar l’impacte de l’actuació. Conseqüentment, l’instrument d’ordenació de planejament parcial haurà d’incorporar estudi de trànsit, a on s’analitzen els fluxos de trànsit que generarà el centre comercial citat en la carretera CV-746.

Segon. Junt amb este estudi de trànsit s’haurà de presentar un estudi d’alternatives d’accés al centre comercial, per a la seua consideració en informe preceptiu per este Ens Provincial».

Per tant, analitzada la documentació presentada, el contingut dels informes emesos i revisada la cartografia existent en el visor cartogràfic de la Generalitat Valenciana, es determina que en l’àmbit d’este Pla de reforma interior en zona de vivendes aïllades (AIS) del Pla general d’ordenació urbana «Àrea vivers Malonda» no hi ha afeccions significatives sobre el medi ambient i el territori que impedisquen el desplegament d’este.

7. CONCLUSIONS

La modificació proposada afecta exclusivament l’ordenació detallada del sòl urbà, i no suposa alteració de cap qüestió que puga repercutir significativament sobre elements ambientals o territorials de cap mena.

Per tot això, es proposa a l’Òrgan Ambiental Municipal (òrgan competent per a emetre els documents sobre l’abast de l’estudi ambiental i territorial estratègic a què es referix l’article 53 del TRLOTUP) que adopte l’ACORD següent:

PRIMER. Emetre informe ambiental i territorial estratègic favorable en el procediment simplificat d’avaluació ambiental i territorial estratègica del Pla de reforma interior en zona de vivendes aïllades (AIS) del Pla general d’ordenació urbana «Àrea vivers Malonda», per considerar, d’acord amb els criteris de l’annex VIII del text refós de la Llei d’ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell (TRLOTUP), que no té efectes significatius sobre el medi ambient i el territori, i que s’ha de seguir el procediment a l’efecte de la tramitació urbanística de la documentació pels tràmits de l’article 61 i següents del TRLOTUP i s’han d’adoptar els següents condicionants derivats de les consultes amb les administracions públiques afectades:

A) Atés que l’àmbit de l’actuació es limita a 6 parcel·les de la zona definida com a AIS en el Pla general, la modificació de l’ordenació detallada no s’haurà de fer sobre tota esta zona, sinó, únicament, sobre l’àmbit que comprén les 6 parcel·les esmentades, i delimitar així una zona específica per a fer-ho.

B) S’han d’arreplegar les exigències contingudes en els articles 36 al 42 del Pla d’acció territorial sectorial del comerç de la Comunitat Valenciana (PATSECOVA), o bé s’ha d’incloure una remissió normativa (sense necessitat de reproduir textualment el seu contingut) a estos articles de la normativa del PATSECOVA, i revisar la regulació de l’ús comercial a la vista d’esta.

C) S’haurà d’incorporar un estudi de trànsit en què s’analitzen els fluxos de trànsit que generarà en la carretera CV-746 el centre comercial previst i s’haurà de presentar un estudi d’alternatives d’accés al centre comercial, perquè es considere en informe preceptiu per part del Servici d’Explotació de Carreteres de la Diputació d’Alacant.

SEGON. Notificar el contingut d’esta resolució d’informe ambiental i territorial estratègic pel procediment simplificat a tots els interessats que apareguen en la tramitació ambiental de l’actuació. Advertir que enfront d’esta resolució, per no ser un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que s’estimen pertinents en dret.

TERCER. Ordenar la publicació de la resolució d’informe ambiental i territorial estratègic pel procediment simplificat en el *Diari Oficial de la Generalitat Valenciana*, als efectes previstos en l’article 53 del TRLOTUP i en la pàgina web municipal.

QUART. Segons establix l’article 53.7 del TRLOTUP, l’informe ambiental i territorial estratègic pel procediment simplificat perdrà la vigència, i cessarà la producció dels efectes que li són propis, si una vegada publicat en el DOGV, no s’ha procedit a l’aprovació del pla en el termini màxim de quatre anys des que es publique. En estos casos, l’òrgan promotor haurà d’iniciar novament el procediment d’avaluació ambiental i territorial estratègica simplificada de la modificació puntual del pla.»

Vist el Decret núm. 2102 de 27-07-2021 de constitució de l’Òrgan Ambiental i el Decret núm. 2512 de 25/07/2024, per mitjà de la present, RESOLC:

PRIMER. Emetre informe ambiental i territorial estratègic favorable en el procediment simplificat d’avaluació ambiental i territorial estratègica del Pla de reforma interior en zona de vivendes aïllades (AIS) del Pla general d’ordenació urbana «Àrea vivers Malonda», per considerar, d’acord amb els criteris de l’annex VIII del text refós de la Llei d’ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell (TRLOTUP), que no té efectes significatius sobre el medi ambient i el territori, i que s’ha de seguir el procediment a l’efecte de la tramitació urbanística de la documentació pels tràmits de l’article 61 i següents del TRLOTUP, i s’han d’adoptar els condicionants següents derivats de les consultes amb les administracions públiques afectades:

A) Atés que l’àmbit de l’actuació es limita a 6 parcel·les de la zona definida com a AIS en el Pla general, la modificació de l’ordenació detallada no s’haurà de fer sobre tota esta zona, sinó, únicament, sobre l’àmbit que comprén les 6 parcel·les esmentades, i delimitar així una zona específica per a fer-ho.

B) S’han d’arreplegar les exigències contingudes en els articles 36 al 42 del Pla d’acció territorial sectorial del comerç de la Comunitat Valenciana (PATSECOVA), o bé s’ha d’incloure una remissió normativa (sense necessitat de reproduir textualment el seu contingut) a estos articles de la normativa del PATSECOVA, i revisar la regulació de l’ús comercial a la vista d’esta.

C) S’haurà d’incorporar un estudi de trànsit en què s’analitzen els fluxos de trànsit que generarà en la carretera CV-746 el centre comercial previst i s’haurà de presentar un estudi d’alternatives d’accés al centre comercial, per a considerar-ho en un informe preceptiu per part del Servici d’Explotació de Carreteres de la Diputació d’Alacant.

SEGON. Notificar el contingut d’esta resolució d’informe ambiental i territorial estratègic pel procediment simplificat a tots els interessats que apareguen en la tramitació ambiental de l’actuació. Advertir que enfront d’esta resolució, per no ser un acte definitiu en via administrativa, no es pot interposar cap recurs; la qual cosa no és inconvenient perquè es puguen utilitzar els mitjans de defensa que s’estimen pertinents en dret.

TERCER. Ordenar la publicació de la resolució d’informe ambiental i territorial estratègic pel procediment simplificat en el *Diari Oficial de la Generalitat Valenciana*, als efectes previstos en l’article 53 del TRLOTUP i en la pàgina web municipal.

QUART. Segons establix l’article 53.7 del TRLOTUP, l’informe ambiental i territorial estratègic pel procediment simplificat perdrà la vigència, i cessarà la producció dels efectes que li són propis, si una vegada publicat en el DOGV no s’ha procedit a l’aprovació del pla en el termini màxim de quatre anys, prorrogable per dos més, des que es publique. En estos casos, l’òrgan promotor haurà d’iniciar novament el procediment d’avaluació ambiental i territorial estratègica simplificada de la modificació puntual del pla.»

  

Teulada, 1 d'agost de 2024

Vicente Raúl Llobell Signes

Alcalde